2024 m. d.

Paslaugų viešojo pirkimo-pardavimo

sutarties Nr. 1 priedas

**TECHNINĖ SPECIFIKACIJA**

1. **BENDRA INFORMACIJA**
   1. Informatikos ir ryšių departamentas prie Lietuvos Respublikos vidaus reikalų ministerijos (toliau – Klientas, Perkančioji organizacija arba Informatikos ir ryšių departamentas), Šventaragio g. 2, LT-01510 Vilnius, įmonės kodas 188774822 numato įsigyti Vidaus reikalų pareigūnų registro (toliau – VRPR) priežiūros paslaugas (toliau – paslaugos).
   2. Perkamų paslaugų apimtis:
      1. iki 300 paslaugos teikimo valandų VRPR taikomosios programinės įrangos ir duomenų bazės sutrikimų šalinimui, įskaitant:
      * nustatytų trikdžių, susijusių su programinės įrangos veikimu, šalinimą;
      * neatitikimų pagal Bendrųjų elektroninės informacijos saugos reikalavimų aprašą, patvirtintą Lietuvos Respublikos Vyriausybės 2013 m. liepos 24 d. nutarimu Nr. 716 ,,Dėl Bendrųjų elektroninės informacijos saugos reikalavimų aprašo, saugos dokumentų turinio gairių aprašo ir elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo“, šalinimą;
      * neatitikimų pagal Organizacinių ir techninių kibernetinio saugumo reikalavimų, taikomų kibernetinio saugumo subjektams, aprašą, patvirtintą Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“, šalinimą;

1.2.2. iki 960 paslaugos teikimo valandų VRPR taikomosios programinės įrangos ir duomenų bazės priežiūrai atliekant programavimo veiklas, įskaitant:

* + - VRPR funkcionalumo tobulinimą;
    - analitinių priemonių funkcionalumo tobulinimą;
    - papildomas programavimo paslaugas pasikeitus teisės aktams, ar esant būtinybei užtikrinti tinkamą registro funkcionavimą.
  1. Perkančioji organizacija paslaugas įsigys pagal poreikį ir neįsipareigoja įsigyti visos apimties paslaugų.
  2. Paslaugos turės būti teikiamos nuo Sutarties įsigaliojimo dienos pagal Kliento faktinį poreikį Sutartyje nustatytomis sąlygomis ir tvarka 24 (dvidešimt keturis) mėnesius.
  3. Paslaugos turi būti suteiktos Informatikos ir ryšių departamente, adresu Šventaragio g. 2, Vilnius, Lietuva.

1.6. **Reikalavimai susiję su nacionaliniu saugumu:**

|  |
| --- |
| **Pirkimo objektui taikomi Lietuvos Respublikos viešųjų pirkimų įstatymo 37 str. 9 dalies reikalavimai susiję su nacionaliniu saugumu\*. Paslaugų teikėjas privalo įrodyti, kad siūlomos paslaugos nekelia grėsmės nacionaliniam saugumui, paslaugų teikimas nėra vykdomas iš VPĮ 92 straipsnio 14 dalyje numatytame sąraše nurodytų valstybių ar teritorijų.**  Perkančioji organizacija pasiūlymo atitikčiai LR viešųjų pirkimų įstatymo 37 straipsnio 9 dalies reikalavimams patvirtinti iš tiekėjo reikalauja KARTU SU PASIŪLYMU PATEIKTI užpildytą pirkimo dokumentą „Nacionalinio saugumo reikalavimų atitikties deklaracija“ (*nurodomas pateikiamas konkretus dokumentas pagal pirkimo sąlygas*), o iš ekonomiškai naudingiausią pasiūlymą pateikusio tiekėjo reikalaus pateikti (kartu su pasiūlymu šių dokumentų tiekėjas pateikti neturi) – vieną ar kelis šiuos dokumentus\*\*: juridinio asmens vadovo patvirtintą juridinio asmens steigimo dokumentų kopiją, Juridinių asmenų registro išplėstinį išrašą su istorija, Juridinių asmenų dalyvių informacinės sistemos išrašą, asmens tapatybę patvirtinančio dokumento (tapatybės kortelės ar paso) kopiją, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją, pažymą apie deklaruotą gyvenamąją vietą arba atitinkamus valstybės narės ar trečiosios šalies dokumentus, ar kitus Perkančiajai organizacijai priimtinus dokumentus.  Pastabos:  \*Jeigu prekių gamintojas ar paslaugų teikėjas ar jį kontroliuojantis asmuo yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams aukščiau nurodytas reikalavimas (VPĮ 37 straipsnio 9 dalis) yra netaikomas.  \*\*Dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią Perkančiosios organizacijos prašymu tiekėjas turi pateikti dokumentus. |

1. **PIRKIMO OBJEKTO IR NAUDOJAMŲ TECHNOLOGIJŲ APRAŠYMAS**
   1. VRPR paskirtis – registruoti VRPR objektus, tvarkyti ir naudoti VRPR duomenis.
   2. VRPR yra valstybės registras.
   3. VRPR tvarkomas vadovaujantis Lietuvos Respublikos valstybės informacinių išteklių valdymo įstatymu, Lietuvos Respublikos asmens duomenų teisinės apsaugos įstatymu, Vidaus tarnybos statutu, VRPR nuostatais, patvirtintais Lietuvos Respublikos Vyriausybės 2003 m. lapkričio 18 d. nutarimu Nr. 1426 ir kitais teisės aktais, reglamentuojančiais registrų veiklą.
   4. VRPR valdytojas, VRPR tvarkytojas ir VRPR tvarkomų asmens duomenų valdytojas ir tvarkytojas yra Lietuvos Respublikos vidaus reikalų ministerija. Kiti VRPR tvarkytojai ir VRPR tvarkomų asmens duomenų tvarkytojai: Vidaus tarnybos statuto 4 straipsnyje nurodytos vidaus reikalų statutinės įstaigos (Policijos departamentas prie Vidaus reikalų ministerijos duomenis VRPR teikia per susijusią Policijos departamento prie Vidaus reikalų ministerijos personalo duomenų bazę, Valstybės sienos apsaugos tarnyba (toliau – VSAT) prie Vidaus reikalų ministerijos duomenis VRPR teikia per susijusią VSAT personalo duomenų bazę) ir Informatikos ir ryšių departamentas.
   5. VRPR duomenys kaupiami vienoje VRPR duomenų bazėje. VRPR sudaro duomenų bazė ir duomenų bazės archyvas.
   6. VRPR naudojami susijusių registrų duomenys:
      1. Lietuvos Respublikos gyventojų registro;
      2. Juridinių asmenų registro;
      3. Valstybės tarnautojų registro;
      4. Įtariamųjų, kaltinamųjų ir nuteistųjų registro.
   7. VRPR funkciniai komponentai:
      1. Registro duomenų tvarkymo programinė įranga;
      2. ataskaitų posistemė;
      3. klasifikatorių posistemė;
      4. integracijų posistemė;
      5. pareigūnų tarnybinių pažymėjimų (lustinių kortelių) išdavimo posistemė;
      6. pareigūnų vertinimo posistemė.
   8. Naudojamos technologijos:

|  |  |
| --- | --- |
| **VRPR taikomoji programinė įranga** | **Sąveikos su kitais registrais ir informacinėmis sistemomis technologija** |
| Oracle Forms 10g, Reports 10g, Oracle Forms and Reports 12c,  Oracle branduolio procedūrų paketai,  Spring Boot karkasas, JSF technologija, panaudojant PrimeFaces komponentų biblioteką,  JASPER ir ORACLE BI Standard Edition One. DBVS – Oracle 10.2.0.5.0, Oracle 12.1\* | Oracle branduolio procedūrų paketai,  SOAP žiniatinklio paslaugos ( Web Service) |

\*Testavimo aplinkos DBVS.

1. **PASLAUGŲ APIMTIS IR TEIKIMO TAISYKLĖS**
   1. VRPR taikomosios programinės įrangos sutrikimų šalinimas:
   * sutrikimo priežasčių diagnostika;
   * registro veikimo atstatymas;
   * sutrikimų prevencijos rekomendacijų pateikimas ir įgyvendinimas.
     1. Paslaugos teikėjas turi užtikrinti komunikacijai su Perkančiosios organizacijos naudojamų priemonių veikimą. Taip pat turi užtikrinti galimybę, kad visos pastebėtos VRPR programinės įrangos klaidos ir netikslumai, registruojami Perkančiosios organizacijos Informacinių technologijų ir telekomunikacijų pagalbos tarnybos posistemėje <https://ittpagalba.vrm.lt/MSM/>, pagal su Perkančiąja organizacija suderintą procedūrą būtų perduodamos į Paslaugos teikėjo serviso sistemą („Helpdesk“) el. paštu ir grąžinamos aktualios klaidos sprendimo ar duomenų tvarkymo būsenos duomenys.
     2. Apie kreipinių statusą Paslaugos teikėjas Perkančiosios organizacijos darbuotojui registravusiam kreipinį privalo raštu (el. paštu), arba „Helpdesk“ sistemoje teikti aktualią informaciją pagal pareikalavimą, o sutrikimo pašalinimo atveju – nedelsiant.
     3. Registruotas serviso sistemoje („Helpdesk“) identifikuotas VRPR klaidas ar defektus, kai registro veikimas neatitinka VRPR aprašančiuose dokumentuose numatyto funkcionalumo, paslaugos teikėjas ištaiso, atsižvelgdamas į jų svarbą - prioritetą:

**I prioritetas:** kritiniai sutrikimai – kai registras nustoja funkcionuoti ir naudotojai negali tęsti darbo. Reakcijos laikas ne daugiau kaip 2 darbo valandos, šalinimo laikas – ne daugiau kaip 8 darbo valandos;

**II prioritetas:** svarbūs sutrikimai - kai neįmanomas sklandus registro darbas. Reakcijos laikas ne daugiau 3 darbo valandų, šalinimo laikas iki 10 darbo valandų;

**III prioritetas:** kiti sutrikimai - kai funkcionalumo sutrikimas nežymus. Reakcijos laikas ne daugiau kaip 8 darbo valandos, sutrikimo šalinimo laikas ne daugiau 5 darbo dienų. Jeigu dėl objektyvių priežasčių reikia daugiau laiko, turi būti derinama su Perkančiąja organizacija.

* + 1. Paslaugų teikėjo informacija (ataskaita) apie pašalintas ar pataisytas klaidas ir (ar) trikdžius turi būti atnaujinama ir pateikiama ne rečiau kaip kartą per mėnesį.
  1. VRPR taikomosios programinės įrangos priežiūros paslauga - programavimo veiklų atlikimas būtinų VRPR tinkamam ir savalaikiam funkcionavimui:
  + VRPR funkcinių komponentų taikomosios programinės įrangos keitimas (formų, lentelių, klasifikatorių pakeitimai, naujų ataskaitų suformavimas), įdiegimas į testavimo aplinką (būtinas dalyvavimas testavimo metu), ištestuotos įrangos įdiegimas į VRPR darbinę aplinką.
    1. Paslaugos perkamos pagal Perkančiosios organizacijos poreikį - Paslaugų teikėjui pateikus raštišką paslaugų užsakymą.
    2. Kiekvienu atveju prieš pradėdamas įgyvendinti Perkančiosios organizacijos užsakytas paslaugas, Paslaugų teikėjas ne vėliau kaip per 5 (penkias) darbo dienas įvertina reikalingų paslaugų apimtį, techninius, funkcinius, saugumo ir kokybės reikalavimus ir Perkančiajai organizacijai el. paštu pateikia užsakymo įgyvendinimo aprašymą (detalizuoja paslaugų įgyvendinimui reikalingus pakeitimus programinės įrangos atnaujinimui, pagal poreikį pateikia prototipus), nurodo paslaugų suteikimo trukmės įvertinimą valandomis, užsakymo kainą ir realizuotų pakeitimų pateikimo Perkančiajai organizacijai datą.
    3. Perkančioji organizacija, gavusi paslaugų užsakymo įgyvendinimo aprašymą ir įvertinimą, sprendžia dėl paslaugų užsakymo įgyvendinimo. Jei paslaugų užsakymo įgyvendinimo aprašymas išsamus ir nurodytos sąnaudos tinkamos, patvirtina užsakymą, informuodama Paslaugų teikėją el. paštu. Jei įvertinimo aprašymas yra netikslus, neaiškus ar Perkančioji organizacija nesutinka su Paslaugų teikėjo pateiktu paslaugų užsakymo įgyvendinimo aprašyme pateiktų pakeitimų aprašymu ir/ar jų laiko sąnaudų įvertinimu, Perkančioji organizacija el. paštu gali paprašyti Paslaugų teikėją detalizuoti pakeitimo įvertinime minimas paslaugas bei jų laiko sąnaudų įvertinimą. Tokiu atveju Paslaugų teikėjas privalo pakartotinai atlikti paslaugų užsakymo įgyvendinimo aprašyme numatytų paslaugų bei jų įgyvendinimo laiko sąnaudų įvertinimą ir ne vėliau kaip per 3 (tris) darbo dienas pateikti el. paštu patikslintą paslaugų užsakymą su jo įgyvendinimo aprašymu Perkančiajai organizacijai.
    4. Jeigu užsakytų paslaugų realizavimo metu Perkančioji organizacija pageidauja tikslinti paslaugų suteikimo reikalavimus, Paslaugų teikėjas ne vėliau kaip per 3 (tris) darbo dienas nuo Perkančiosios organizacijos pageidavimo tikslinti paslaugų suteikimo reikalavimus pateikimo Paslaugų teikėjui, turi patikslinti pakeitimo realizavimo aprašymą (patikslintą užsakymą), esant poreikiui laiko sąnaudų įvertinimą ir el. paštu pateikti Perkančiajai organizacijai derinimui.
    5. Paslaugos gali būti užsakomos iki Sutarties pabaigos likus ne mažiau kaip 60 (šešiasdešimt) dienų.
    6. Kiekviename užsakyme gali būti užsakoma viena ar daugiau paslaugų.
  1. Už suteiktas paslaugas apmokama pagal Paslaugų teikėjo pasiūlyme nurodytą fiksuotą VRPR priežiūros paslaugų įkainį.
  2. Paslaugos teikėjas paslaugos sutarties vykdymo metu turės konsultuoti Perkančiosios organizacijos darbuotojus telefonu ir e-paštu.
  3. Laikas, kurį Paslaugų teikėjas skiria Perkančiosios organizacijos gamybinėje VRPR aplinkoje turimų funkcionalumų analizei ir VRPR veikimą ir paslaugų teikimą reglamentuojančių teisės aktų analizei, nėra apmokamas. Laikoma jog Paslaugos teikėjas teikdamas paslaugas yra kompetentingas ir išmanantis aptarnaujamo produkto ypatybes, specifiką ir VRPR veikimą, bei paslaugų teikimą reglamentuojančius teisės aktus.
  4. Jei dėl Perkančiosios organizacijos kaltės buvo sugadinti duomenys, Paslaugos teikėjas juos taiso papildomų darbų užsakymo atlikimo sąlygomis.
  5. Pirkimo sutarties galiojimo laikotarpiu patobulintam funkcionalumui turi būti suteikta garantija ne mažiau kaip 12 mėnesių nuo perdavimo–priėmimo akto pasirašymo dienos.
  6. Atnaujintas funkcionalumas turi būti įkeltas į testavimo aplinką ir ištestuotas. Tik ištestuotas funkcionalumas keliamas į gamybinę aplinką.
  7. Defektų, atsiradusių po tobulinimo darbų dėl Paslaugos teikėjo kaltės, šalinimas turi būti atliktas nemokamai ir neturi daryti įtakos kitoms teikiamoms Paslaugoms (terminui, kainai ir kt.).
  8. Funkcionalumas įkeltas į gamybinę aplinką neturi sutrikdyti kitų sistemos/registro esančių funkcijų darbo. Jeigu įkeltas funkcionalumas sutrikdo esančių funkcijų darbą, laikoma, kad Paslauga atlikta nekokybiškai. Registro atstatymo darbus atlieka Paslaugos teikėjas savo lėšomis.
  9. Atnaujinti VRPR funkcionalumai, sauga, greitaveika, patogumas turi būti ne blogesni nei dabartiniai.
  10. Paslaugos teikėjas privalės išeities tekstus perkelti į Perkančiosios organizacijos pateiktą programų išeities tekstų versijų kontrolės sistemos aplinką gitlab.vrm.lt (toliau – Gitlab).
  11. Bet kokie programinės įrangos atnaujinimų diegimai į testavimo ir darbinę aplinkas turi būti galimi tik iš Gitlab esančių išeities tekstų.
  12. Atliktų paslaugų priėmimui turės būti atnaujinta esama dokumentacija taip, kad atspindėtų visus paslaugų vykdymo eigoje įgyvendintus pakeitimus. Dokumentacijos sąrašas:
      1. Darbo su VRPR duomenimis vadovas;
      2. Naudotojų sąsajų specifikacija;
      3. VRPR techninis aprašymas (specifikacija);
      4. Sistemos techninė specifikacija;
      5. ORACLE BI duomenų analizės ir naudotojų administravimo modulius;
      6. Vidaus tarnybos sistemos pareigūnų naujų tarnybinių pažymėjimų (lustinių kortelių) išdavimo posistemės vartotojo dokumentacija;
      7. Sistemos įdiegimo, administravimo ir priežiūros instrukcija;
      8. VRPR pažymėjimų gamybos ir sertifikatų atnaujinimo posistemės ADMIN3 pakeitimų instrukcija;
      9. VRPR pažymėjimų išrašymo ir sertifikatų atnaujinimo posistemės diegimo vadovas;
      10. VRPR pažymėjimų gamybos ir sertifikatų atnaujinimo posistemės kompiuterio paruošimo vadovas;
      11. Vidaus reikalų pareigūnų registro (VRPR) vertinimo posistemės naudotojo sąsajos specifikaciją.

1. **REGLAMENTUOJANTYS TEISĖS AKTAI**
   1. Tiekėjas, vykdydamas sutartinius įsipareigojimus, privalo vadovautis sutarties metu galiojančiais (t.y. aktualiomis tuo metų jų redakcijomis) teisės aktais, metodikomis ir kitais reikalavimais, nurodytais šiame skyriuje bet ir kitais privalomais dokumentais:
      1. Lietuvos Respublikos kibernetinio saugumo įstatymu;
      2. Nacionaliniu kibernetinių incidentų valdymo planu, patvirtintu Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“;
      3. Lietuvos Respublikos vidaus reikalų ministro 2017 m. gruodžio 22 d. įsakymu Nr. 1V-883 „Kai kurių Lietuvos Respublikos vidaus reikalų ministerijos valdomų registrų ir valstybės informacinių sistemų duomenų saugos nuostatų patvirtinimo“;
      4. Bendrųjų elektroninės informacijos saugos reikalavimų aprašu, patvirtintu Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, saugos dokumentų turinio gairių aprašo ir elektroninės informacijos, sudarančius valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo“;
      5. Bendrųjų reikalavimų valstybės ir savivaldybių institucijų ir įstaigų interneto svetainėms aprašu, patvirtintu Lietuvos Respublikos Vyriausybės 2003 m. balandžio 18 d. nutarimu Nr. 480 „Dėl Bendrųjų reikalavimų valstybės ir savivaldybių institucijų ir įstaigų interneto svetainėms aprašo patvirtinimo“;
      6. Informatikos ir ryšių departamento informacijos saugos valdymo sistemos nuostatais, patvirtintais Informatikos ir ryšių departamento prie Lietuvos Respublikos vidaus reikalų ministerijos direktoriaus 2019 m. balandžio 3 d. įsakymu Nr. 5V-35 „Dėl Informatikos ir ryšių departamento prie Lietuvos Respublikos vidaus reikalų ministerijos informacijos saugos valdymo sistemos organizavimo“;
      7. kitais Europos Sąjungos ir Lietuvos Respublikos teisės aktais, Lietuvos Respublikos ir tarptautiniais standartais, reglamentuojančiais informacijos saugą, kibernetinį saugumą.

|  |  |
| --- | --- |
| **KLIENTAS**  **Informatikos ir ryšių departamentas**  **prie Lietuvos Respublikos**  **vidaus reikalų ministerijos**  Direktorė    Viktorija Rūkštelė | **PASLAUGŲ TEIKĖJAS**  J**ungtinės veiklos partneriai UAB “iTree Lietuva” ir UAB “iSense Technologies”, atstovaujami atsakingo partnerio UAB “iTree Lietuva”**  Direktorius  Audrius Krikštaponis |